Pentru a evita situatia paguboasa din Bucuresti, unde primaria a inchiriat toaletele cu 134 de lei fara tva, pret care include atit chiria per unitate per zi, cat si amplasarea, intretinerea si consumul acesteia, dar unde la sfarsitul contractului municipalitatea nu va ramane cu nimic, eu propun ca primaria Cluj-Napoca sa achizitioneze aceste toalete, a caror cost urca pana la putin peste 30000 euro, urmand sa le dea in folosinta cetatenilor pe baza unei taxe de un leu sau 50 de bani. In felul acesta, daca wc-urile sunt amplasate in zone cu tranzit mare, isi pot acoperi singure costurile de consum.

Furnizor de astfel de toalete se gasesc atat pe plan national (eco-toilet.ro), dar si pe plan international (euromodul.org din Croatia), ca sa enumar minimul de exemple.

Aceste wc-uri sunt spatioase, construite din materiale non-corozive, vopsite la exterior cu vopsea anti-grafiti si sunt proiectate sa reziste la vandalism, prin faptul ca obiectele interioare sunt incastrate in structura cabinei. Cabinele sunt ventilate, au acoperis semi-transparent pentru iluminare naturala pe timp de zi, au usa automata, operata prin apasarea unui buton, dar care poate fi actionata si mecanic, in cazul unei pene de curent. Cabina mai are si un display exterior care afiseaza: Liber, Ocupat sau Iesit din uz; si nu in ultimul rand, muzica ambientala si instructiuni audio.

Cat despre igienizare, podeaua se curata automat prin jeturi de apa, iar vasul toaletei se spala automat pe interior si pe exterior, la fel si sezutul toaletei, care se retrage intr-un spatiu unde este spalat, dezinfectat si uscat.

Pe langa vasul de toaleta, cabina mai beneficiaza de chiuveta, uscator pentru maini, dispensator de sapun si dispensator de hartie igienica.

 Mai precizez ca astfel de toalete, nu numai ca sunt omniprezente in marile orase ale europei, dar deja incep sa fie implementate si la noi in tara, in orase ca Bucuresti sau chiar Turda, unde recent au inceput un program pilot.

WC automat Turda: <https://www.youtube.com/watch?v=MJAPJFhM_zk>